۱۴۴۶۵-۳۰ تاریخ نشرشوی خبرونه مرکزی ریاست ‏د افغانی سرې میاشتې سرپرست عمومی رئیس ددې خیریه ملی ټولنې اړوند مرکزی روغتون کې د شونډو او تالو چاود ناروغانو د درملنې له بهیر څخه لیدنه وکړه نن دوشنبه د جمادی الأولی د میاشتې پر ۳۰مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور د سرې میاشتې په مرکزی روغتون کې د بنګله دېش د مرکز الاسلام بنسټ روغتیاپالانو له لوری د شونډو او تالو چاود پر رنځ د اخته ناروغانو د درملنې او عملیات له بهیر څخه لیدنه وکړه. یاده کتنه کې سرپرست عمومی رئیس د یاد بنسټ او روغتیا پالانو څخه مننه وکړه چې په ستونزمن وخت کې یې د افغانی سرې میاشتې له لارې د بېوزلو افغانانو په درملنه او لاسنیوی کې ونډه اخیستې او دغه همکاری یې د اړمنو او بېوزلو کورنیو د ناروغانو لپاره ګټوره او اغېزمنه وبلله. دا راز ښاغلی دلاور روغتیاپالانو ته سپارښتنه وکړه، څو د شونډو او تالو چاود په رنځ د اخته ناروغانو په درملنه او عملیاتو کې له بشپړ صداقت او اخلاص څخه کار واخلی او له ناروغانو سره د اسلامی اخلاقو په رڼا کې چلند وکړی. نوموړی ناروغانو ته د الله جل جلاله له دربار څخه د کاملې او عاجلې شِفا غوښتنه هم وکړه. کندز او بغلان نن دوشنبه د جمادی الأولی د میاشتې پر ۳۰مه، د افغانی سرې میاشتې له لوری د کندز ولایت د علی آباد او خان آباد په ولسوالیو کې له ۱۶۵ او د بغلان ولایت په مرکزی بغلان ولسوالۍ کې له ۵۰ سېلاب ځپلو کورنیو سره په ټولیزه توګه ۱۳.۹۷۵ ټنه د خوراکی توکو مرسته ترسره شوه. یاده مرسته چې د قرغزستان هېواد له لوری چمتو شوې وه، هرې کورنۍ ته ۵۰ کیلو اوړه، ۱۰ لیټره غوړی او ۵ کیلو بوره ورکړل شوه. ==================================== امروز دوشنبه ۳۰ جمادی الاولی، از سوی هلال احمر افغانی در مجموع ۱۳.۹۷۵ تُن مواد غذایی برای ۱۶۵ خانواده سیلاب زده در ولسوالی های علی آباد و خان ​​آباد ولایت کندز و ۵۰ خانواده سیلاب زده در ولسوالی بغلان مرکزی ولایت بغلان توزیع شد. این کمک ها که از سوی کشور قرغزستان تهیه شده بود، در آن به هر خانواده ۵۰ کیلو آرد، ۱۰ لیتر روغن و ۵ کیلو شکر مساعدت شد.